**Výpis**

**zo zápisnice Výboru Národnej rady Slovenskej republiky pre ľudské práva a národnostné menšiny**

z 25. novembra 2024

**k vládnemu návrhu zákona o kritickej infraštruktúre a o zmene a doplnení niektorých zákonov (tlač 516)** **– druhé čítanie**

Výbor predmetný návrh zákona prerokoval na svojej **24**. schôdzi dňa 25. novembra 2024 a neprijal uznesenie, nakoľko návrh na uznesenie priložený v prílohe tohto výpisu zo zápisnice výboru nezískal podporu nadpolovičnej väčšiny prítomných členov a členiek výboru podľa § 52 ods. 4 zákona č. 350/1996 Z. z. o rokovacom poriadku NR SR v znení neskorších predpisov (Prítomných bolo 12 poslancov a poslankýň, za hlasovali 6, proti hlasoval 1, zdržalo sa 5, počet členov a členiek výboru je 14.)

 **Lucia Plaváková**

 predsedníčka výboru

**PRÍLOHA**

**Výbor Národnej rady Slovenskej republiky**

**pre ľudské práva a národnostné menšiny**

 24. schôdza výboru

 č. KNR-VLPNM-2113/2024

***Návrh***

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 25. novembra 2024

k vládnemu návrhu zákona o kritickej infraštruktúre a o zmene a doplnení niektorých zákonov **(tlač 516)**

**Výbor Národnej rady Slovenskej republiky**

 **pre ľudské práva a národnostné menšiny**

1. **súhlasí**

svládnym návrhom zákona o kritickej infraštruktúre a o zmene a doplnení niektorých zákonov **(tlač 516);**

1. **odporúča**

 Národnej rade Slovenskej republiky **schváliť** vládny návrh zákona o kritickej infraštruktúre a o zmene a doplnení niektorých zákonov **(tlač 516)** so zmenami a doplnkami uvedenými v prílohe tohto uznesenia;

1. **ukladá**

predsedníčke výboru Lucii Plavákovej, aby informovala gestorský Výbor Národnej rady Slovenskej republiky pre verejnú správu a regionálny rozvoj.

**Ondrej Prostredník Lucia Plaváková**

**Alena Nováková** predsedníčka výboru

overovatelia výboru

PRÍLOHA k uzn. č.

**Pripomienky**

**K vládnemu návrhu zákona o kritickej infraštruktúre a o zmene a doplnení niektorých zákonov (tlač 516)** **– druhé čítanie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

K čl. I

1. V čl. I § 2 písm. d) sa slová „alebo zotaviť sa z neho“ nahrádzajú slovami „a zotaviť sa z neho“.

Zosúladenie navrhovaného textu s čl. 2 bodom 3 smernice Európskeho parlamentu a Rady (EÚ) 2022/2257, ktorý vymedzuje pojem odolnosť ako „*schopnosť kritického subjektu predísť incidentu, chrániť sa pred ním, reagovať naň, odolávať mu, zmierňovať ho, absorbovať ho, prispôsobovať sa mu a zotaviť sa z neho*“.

2. V čl. I § 5 písm. f) štvrtom bode sa slová „prahových hodnotách“ nahrádzajú slovami „o prahových hodnotách použitých na určenie jedného alebo viacerých kritérií“.

Spresnenie navrhovaného textu v súlade s čl. 7 bodom 2 pís. c) smernice Európskeho parlamentu a Rady (EÚ) 2022/2257, podľa ktorého „*každý členský štát predloží komisii akékoľvek prahové hodnoty použité na určenie jedného alebo viacerých kritérií uvedených v odseku 1 [smernice]“*.

3. V čl. I § 8 ods. 3 v úvodnej vete sa vypúšťa slovo „antagonistických“.

Navrhované slovné spojenie „iná antagonistická hrozba“ je síce prevzaté z čl. 5 ods. 1 smernice Európskeho parlamentu a Rady (EÚ) 2022/2557, avšak ide o pleonazmus, (hrozbou sa rozumie blízkosť niečoho nebezpečného, vyhrážka), ktoré sa z hľadiska práva javí ako právne neurčité a vágne.

4. V čl. I § 8 ods. 3 písm. d) sa za slová „vnútorný trh“ vkladajú slová „Európskej únie“.

Spresnenie navrhovaného právneho textu tak, aby bolo jednoznačne zrejmé, že ide o vnútorný trh Európskej únie (čl. 26 Zmluvy o fungovaní Európskej únie, podľa ktorého „vnútorný trh zahŕňa oblasť bez vnútorných hraníc, v ktorej je zaručený voľný pohyb tovaru, osôb, služieb a kapitálu v súlade s ustanoveniami zmlúv“).

5. V čl. I § 11 ods. 2 sa vypúšťa slovo „antagonistických“.

Navrhované slovné spojenie iných antagonistických hrozieb“ je síce prevzaté z čl. 5 ods. 1 smernice Európskeho parlamentu a Rady (EÚ) 2022/2557, avšak ide o pleonazmus, (hrozbou sa rozumie blízkosť niečoho nebezpečného, vyhrážka), ktoré sa z hľadiska práva javí ako právne neurčité a vágne.

6. V čl. I § 15 v nadpise sa za slová „štátnej správy“ vkladajú slová „na úseku kritickej infraštruktúry“.

Ide o legislatívno-technickú úpravu, ktorou sa precizuje terminológia v rámci návrhu zákona.

7. V čl. I § 17 ods. 2 sa slová „v ktorého pôsobnosti“ nahrádzajú slovami „v ktorého sektore a podsektore podľa prílohy č. 1“.

Ide o legislatívno-technickú úpravu, ktorou sa precizuje navrhované vymedzenie pôsobnosti ústredného orgánu.

8. V čl. I § 21 ods. 2 sa slová „vládou Slovenskej republiky“ nahrádzajú slovom „vládou“.

Ide o legislatívno-technickú úpravu, ktorou sa reaguje na zavedenie legislatívnej skratky v § 3 písm. a).

K čl. IV

9. V čl. IV 3. bode § 3a ods. 7 sa slová „časti zákona“ nahrádzajú slovami „časti tohto zákona“.

Ide o legislatívno-technickú úpravu, ktorou sa spresňuje znenie predmetného ustanovenia aby bolo zrejmé, že sa odkazuje na tento zákon.

10. V čl. IV 3. bode § 3a ods. 13 sa slová „všetkých známych adresátov limitovanej informácie“ nahrádzajú slovami „všetkých, ktorým bola limitovaná informácia sprístupnená“.

Ide o legislatívno-technickú úpravu, ktorou sa zjednocuje terminológia v rámci navrhovaného ustanovenia, kde sa pri sprístupnení limitovanej informácie používa slovo „osoba“ a nie slovo „adresát“.